शिल्पकला से लाएं आर्थिक बदलाव
बांस के सामानों की है मांग
भास्कर संवाददाता | अंबिकापुर
सरगुजा जिले में परंपरागत हस्तशिल्प में पारंगत कलाकारों द्वारा निर्मित भित्ति चित्र राष्ट्रीय एवं अन्तर्राष्ट्रीय स्तर पर पहचान बनाई है। हस्तशिल्प को संरक्षित कर हस्तशिल्प विकास बोर्ड द्वारा बेरोजगारों को इसे सिखाने प्रोत्साहित किया जा रहा है। इससे बेरोजगार युवा परंपरागत कला सीखकर रोजगार से जुड़ रहे हैं।
पिछले 12 सालों से ऐसे युवाओं को प्रशिक्षण एवं जरूरी सामान हस्तशिल्प विकास बोर्ड द्वारा उपलब्ध कराया जा रहा है। कुम्हारी कला के तहत जिले के करीब 350 परम्परागत कुम्हार परिवारों को उन्नत प्रशिक्षण देकर उन्हें विद्युत चाक का वितरण किया गया। इससे वे लोग अपने परम्परागत व्यवसाय को आगे बढ़ाते हुए वर्तमान की मांग के अनुसार उत्पाद तैयार कर रहे हैं। उनके द्वारा बनाए गए मिट्टी के बर्तन, जादुई सुराही, दीपक, गमले, हाथी, बैल, घोड़े अब ड्राइंग रूम की शोभा बन गए हैं। इसी तरह गोदना शिल्प में जिले के लखनपुर, अंबिकापुर एवं मैनपाट विकासखण्ड में स्थानीय लोगों द्वारा काम किया जा रहा है। लगभग चार सौ से ज्यादा परिवार इस परम्परागत व्यवसाय से जुड़कर अच्छी आमदनी कमा कर रहे हैं। इनके द्वारा उत्पादित सामान साड़ी, दुपट्टा, कुर्ता एवं वाल हैंगिंग को विभाग द्वारा खरीद कर शबरी एम्पोरियम के माध्यम से बेचा जा रहा है। वहीं भित्ती चित्र शिल्प को पिछले 10 सालों में राष्ट्रीय स्तर पर पहचान मिली है।
बांस शिल्प का कच्चामाल जिले में काफी मात्रा में उपलब्ध है। वर्तमान में परंपरागत एवं प्रशिक्षित बांस शिल्पियों द्वारा घरेलू जरूरतों के समान सोफा,पलंग,फ्लावर बास्केट, ट्रे, कुर्सी-टेबल तैयार कर स्थानीय बाजार में बेचते हैं। इसकी काफी मांग है।
कलाकारों द्वारा बनाई गई कलाकृतियां
प्रशिक्षण
hin_Deva hin_Deva bho_Deva hin_Deva hin_Deva hin_Deva hin_Deva hin_Deva